Okresná prokuratúra Žiar nad Hronom 
Nám. Matice slovenskej 6, 965 01 Žiar nad Hronom 	

Sp. zn. : 1 Pv 111/12/6613	Žiar nad Hronom, 11.12.2013
EEČ : 2-52-6-2013

U Z N E S E N I E

Trestná vec:	obvinený XXXXX  
Prečin:	krádež podľa § 212 odsek 2 písmeno a Trestného zákona, porušovanie domovej slobody podľa § 194 ods. 1 Trestného zákona.

Rozhodol: 	prokurátorka Okresnej prokuratúry Žiar nad Hronom
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry Žiar nad Hronom zo dňa 11.5.2012, spisová značka 1 Pv 111/12/6613, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
Dňa 02. 12. 2011 od 16.30  h do 17.30  h násilím vnikol do rodinného domu č. 15 v obci XXXXX, okres XXXXX tak, že preliezol oplotenie pri vstupnej bráne, prišiel k oknu v prednej časti domu, ktoré rukami vytlačil, preliezol dovnútra, kde odcudzil 2  ks jelenie parohy zv. štrnásťtorák, dýku z nerezovej ocele hnedostriebornej farby a plastové svietidlo LED, čím spôsobil majiteľovi Cyrilovi Mozolovi, nar.  04. 07. 1945,  škodu vo výške 196 €.

Uznesením prokurátora Okresnej prokuratúry Žiar nad Hronom zo dňa 11.5.2012, spisová značka 1 Pv 111/12/6613, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
18 mesiacov
Odôvodnenie:
	Uznesením Okresnej prokuratúry Žiar nad Hronom sp. zn. 1 Pv 111/12 zo dňa 11. 05. 2012 bolo podľa § 216 ods. 1 Trestného poriadku podmienečne zastavené trestné stíhanie obv. XXXXX za prečiny krádeže a porušovania domovej slobody podľa § 212 ods. 2 písm. a), § 194 ods. 1 Trestného zákona. Zároveň podľa § 216 ods. 2 Trestného poriadku mu bola určená skúšobná doba v trvaní 18 mesiacov, ktorá plynula od právoplatnosti uvedeného uznesenia, t. j. od 22. 05. 2012 do 22. 11. 2013. 

	Po uplynutí skúšobnej doby boli vyžiadané správy a odpis z registra trestov na obv. XXXXX. Zistené bolo, že v priebehu skúšobnej doby sa nedopustil žiadnej trestnej činnosti, ani priestupkov.

	Vzhľadom k tomu, že obv. XXXXX počas skúšobnej doby podmienečného zastavenia trestného stíhania viedol riadny život, bolo potrebné rozhodnúť, že sa osvedčil. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Eva Reptišová
prokurátorka